LidanRubinov/Halacha-QA huggingface dataset:
שאלה: טיפים: האם חייבים לשים טיפ כשיושבים במסעדה או כשמזמינים שליח לבית שמביא אוכל? אני מתכוונת מבחינת ההלכה כמובן.
תשובה: להלן דברים שנכתבו בנושא
שאלה: מיקרוגל: המיקרוגל שלנו בבית בשרי. אנחנו מחממים בו אוכל בשרי ללא כיסוי. במקרה שהפשרתי לחם פרווה האם הלחם בשרי או רק בחזקת בשרי?
תשובה: אם המיקרוגל בדרך כלל נקי, ואין חשש שנשארו שאריות מזון בעין, אפשר לאכול את הלחם עם חלב מדין נותן טעם בר נותן טעם, כלומר הבשר הבליע טעם בדפנות המיקרוגל, ואז חזרו הדפנות ונתנו טעם בלחם. (לדעת הרמ"א מותר רק בדיעבד) אך אם היו שאריות של מאכל בשרי במיקרוגל, אין לאכול את הלחם עם חלב. יום טוב
שאלה: להרגיש את עבודת ה : אני יודעת שיש אלוקים, אני מבינה וידעת שיש השגחה פרטית, אני יודעת שהמצוות הן לטובתי ושאני אקבל עליהן שכר. אבל למה אני לא מרגישה את זה? אני משתדלת לקיים את כל המצוות עם כל הפרטים, אבל הכל נשאר בשכל.ולא ממש יורד ללב."אחרי המעשים נמשכים הלבבות " כנראה מדבר על יחידי סגולה.אפילו כל מיני "חוויות רוחניות" לא ממש עובדות עליי.יש מה לעשות?
תשובה: אני חייב לפתוח שמאוד מרשימה אותי עבודה הרצינית שאת מתארת, ועוד יותר מזה הרצון העז להתפתחות ולהעמקה. השאלה שאת מעלה לדעתי היא שאלת הדור, מאגרי המידע מציפים אותנו בשיטפון, וכל ילד בן חמש יודע מה שלא יכול היה לדעת בן אדם בן 40 בדור הקודם. דווקא בשטף המידע העצום הזה שאלת הרגש, החוויה והלב מוצא מקום מבוקש יותר, מבוקש ואין הצע. לא הזכרת בשאלה מה ניסת לעשות על מנת לבנות עולם רגשי כזה, אמנם אני מניח שלכל הפחות היו חסרים לך הכלים המתאימים ליצור מהלך כזה. בפועל, הייתי מציע להמשיל את העולם האמוני ליחסי אבא ובן או לחילופין אם ובת, ברור לבן שאבא שלו זה אבא שלו, אבל הוא לא מרגיש את הקשר, הקשר בשלב הזה מסתכם בצרכים בסיסיים מאוד. על מנת להרגיש קשר חייבים לבנות קשר, "רחמנא ליבא בעי" הקב"ה רוצה את הלב, הקפדה על מצוות היא הבסיס ההכרחי לקשר עם הקב"ה, אך עשייתן ללא לב מחוללת קרירות בעבודת ה. אז מה עושים, דבר ראשון משנים גישה, צריך להבין שאם אני לא אבנה את הקשר הוא לא יקרה(אמנם אם אני אתחיל יבואו לקראתי מהשמיים), דבר שני צריך להעמיק ברמת הידע הפנימי, לימוד אמונה מעמיק,ש הוא בעצם לימוד הקשר הפנימי ביננו לבין הקב"ה, לא רק ברמת ההוכחות השכליות אלא גם בהבנת הטעמים הפנימיים של עבודת ה  והמצוות. מעבר לכך לימוד ובירור של עולם האמונה והתפילה, קשר חם ביננו לבין הקב"ה מחולל חוויה ורגש בכל הרמות של קיום המצוות. אז על מה אני ממליץ: -"השתפכות הנפש" ר  נחמן מברסלב -"התבודדות" ר  ארז משה דורון -"משיב הרוח" הרב שלמה אבינר -"נתיבות " האדמו"ר מסלונים(מתוק מתוק- ללמוד בחברותא) בהצלחה רבה, רועי roidublin gmail.com
שאלה: דיני פירות: לכב הרב רציתי לשאול בנושא דיני כשרות פירות. נניח ונטעתי עץ חדש, האם אני חייב לעשר מפירותיו כדי לאכול ממנו? אם כן, מתי אני נדרש לעשות כן - רק בשנה הרביעית (מה שנקרא נטע רבעי) או גם לאחר מכן? מה קורה אם לא עישרתי בשנה רביעית? האם אפשר לאכול בשנים הבאות לאחר מכן? מה לגבי דמאי (שספק אם הפרישו מהם תרומות ומעשרות), האם מותר לאכול מהם? כמו כן, אם בצומח עסקינן, רציתי לשאול לגבי הלולב מארבעת המינים: קראתי באיזה מקום שאין בלולב קדושת שביעית אפילו בשל שנת שמיטה. האם ניסוח זה הוא נכון? מפני שאני יודע שקדושת שביעית נוגעת תמיד רק לשנת השמיטה ולא לזמן אחר. כמו כן, האם לולב שיש עליו קליפה חומה (קורא) הוא כשר או מהודר לשימוש, או שיש לקלף אותו? והאם יש חילוק בזה בין ספרדים לאשכנזים.
תשובה: 1. יש להבדיל בין נטע רבעי ובין תרומה ומעשר. נטע רבעי נוהג בכל הפרות של העץ בשנתו הרביעית. ועיין בקישורים - משום ספק מפרישים גם תרומות ומעשרות מפרות רבעי 2. אפשר להחליט לא לקטוף את הפרות בשנה רביעית וכך אין חובה של נטע רבעי. ובכל מקרה אם לא עשית נטע רבעי בשנה הרביעית. אין זה משנה לענין הנאה מפרות העץ בשנים הבאות. ואתה רשאי לקטוף אותם. 3. תרומות ומעשרות חייבים להפריש בכל שנה מתוך הפרות שקוטפים. כך גם מפרות דמאי מפרישים בלי ברכה. עיין פרטי הפרשת תרומות ומעשרות 4. קדושת שביעית יש על פירות ולא על ענפים. לכן על האתרוג תחול קדושת שביעית בודאי. למרות זאת, בגלל שאפשר להשתמש בלולב, יש חולקים וסוברים שגם בלולב יש קדושת שביעית. עיין 5. לענין הקליפה שעל הלולב לולב שמכוסה ב קורה  (שכבה חומה הגדלה עם הלולב), אין צריך להסירו כדי לבדוק את התיומת, מפני שזה דרך גידולו. ועיין
שאלה: לימוד נגינה לבנות: אני נגן כינור דתי אשר מופיע ומלמד שיעורים פרטיים. בין תלמידי ישנם גם תלמידות (סביבות הגיל 10). אני מלמד אותן רק בבית שלהן בתנאי שההורים נמצאים בכדי להימנע מייחוד. בנוסף ובשונה מהבנים, אני מלמד את הבנות ללא מגע כלל ורק אומר להן מה לעשות (כגון כיצד לאחוז את הכלי, עמידה נכונה וכו ). צריך קצת יותר משמעת מצד הבנות וב ה יש הצלחה. שאלתי היא האם זה ר לערוך כך שיעורים לבנות (גם כשהן יגיעו לגיל עשרה), או שישנה בעיה הלכתית? האם יש הבדל בין אם המורה רווק או נשוי? ב מראש וישר כוח!
תשובה: אם הבנות היו שואלות הייתי ממליץ להן ללכת על מורה אישה. מצדך כפי שאתה מתאר אתה נוהג בצורה נכונה. עד גיל 10 זה סביר כדאי באמת שלא ללמד בנות מגיל 11 ומעלה גם אם הלכתית ניתן להתווכח שבתנאים שאתה מקפיד עליהם יתכן וזה מותר.
שאלה: גזל או לא?: שאלתי היא כזו. באדר ב אתחיל בע"ה מדרשה ברמת גן. במדרשה אי אפשר לישון והנסיעות לשם עולות מאוד יקר (אני גרה באשדוד), וגם יש המון פקקים. יש לי חברה שעושה שירות לאומי ברמת גן (ונמצאת בדירת שירות) ובדיוק התפנה להם מקום,ויש מיטה ריקה (בת אחרת עזבה). האם זה גזל לבוא פעמיים-שלוש בשבוע ולישון בדירה שניתנה להם והוקצתה אך ורק לבנות שירות למרות שאינני בת שירות? אני לא מתכוונת להשתמש באוכל של הבנות ולא בדברים שלהם אלא רק בדבריי. אבל יש מצב שאצטרך להשתמש במים (מקלחת,רחיצת ידיים וכו )
תשובה: לגבי שימוש במים יש בעיה. אני מציע לך לפנות לרכזת של הבנות שרות ולבקש את אישורה. אוליי תציעי השתתפות כל שהיא בת.
שאלה: חתונה 2015: לך כבוד הרב, אני ובן זוגי רוצים להתחתן בחודש מאי שנת 2015 אנחנו יודעים שרובו ספירת העומר אך הבנו שישנם תאריכים מסוימים שכן אפשר להתחתן בהם. תוכל להגיד לי האם זה נכון ומהם התאריכים?
תשובה: הימים בהם עורכים חתונות בתקופת ספירת העומר (-מפסח ועד שבועות): א. יומים ראש חודש אייר   יום ראשון 19 לאפריל  ויום שני 20 לאפריל עד שעה 1900. ב. יום ל"ג בעומר - לאשכנזים   יום חמישי 7 מאי, עד השעה 1900. ג. מבוקר ל"ד בעומר ואילך - לספרדים   יום שישי 8 מאי. ובהמשך כל הימים. ועיין אותם מועדים בשנת תשע"ד ועיין עוד
שאלה: מרגישה שאני לא מתקדמת: אניפשוט בזמן האחרון מרגישה שאני מתרחקת אני הולכת אחורה במקום קדימה ואני לא יודעת מה לעשות.אני רוצה להיות טובה יותר.
תשובה: לק"י לשואלת היקרה מפז! עם הרגשות אי אפשר להתווכח וברור שכשנמצאים במצב כזה זה יכול לגרום לייאוש. זה לא מקום פשוט להיות בו וכשפונים ומבקשים עצה איך לצאת, איך כן להתקדם ולהיכנס חזרה לתלם של עליה, ומחכים לתשובה זה לפעמים מקשה על זה גם כן. לכן, ראשית, רציתי להתנצל על זה שחיכית לתשובה ולקח לנו זמן לענות עליה. במובן מסוים אני מקווה שההרגשה כבר פגה וב"ה כבר הצלחת להתקדם ולעלות, אך מצד שני אני מקווה שבכל מקרה הדברים יעזרו, אם עכשיו או בזמנים בהמשך. שנית, אני דווקא רוצה לתת לך את העצה מתוך מה שכתבת, שלמרות שהוא קצת יש בו המון. למה? כי התשובה לכל זה טמון בתוך מה שכתבת והכוחות לקום ולהתקדם טמונים בך. לכן, אם תצליחי גם את לראות איך ההקשבה והעצה נובעים דווקא מתוך הדברים שלך, אני מאמין שזה עצמו יוכל לעזור לך גם כן בעתיד. עצם זה שהרצון שלך קיים ושאת רוצה להיות יותר טובה היא זו שגם מביאה אותך, אולי, להרגשה הזו. אני יודע שזה נשמע מוזר ולכן אני אסביר גם למה הכוונה. כשאנחנו מתפתחים הרבה פעמים המסגרת בה אנו נמצאים קטנה עלינו ועד שאנחנו לא מרגישים דוחק אז אנחנו לא צומחים ועוברים הלאה. למשל, אפשר למצוא את זה בתהליכי הגדילה הפיזיים ומה שמכונה כאבי גדילה. העצמות רוצות לפרוץ ולגדול וכך הן גם עושות, אך זה כואב. לפעמים זה גם במצב כזה שמישהו צובר אנרגיה אך מחזיקים אותו במקום, כמו סיר שמבשלים עד שהוא רותח ומתחיל לבעבע. יש ענין של צבירה של דברים. כך, הרבה פעמים אנחנו צוברים אצלנו את הרצון הזה לצמוח ולהתקדם ולגדול מהמקום בו אנחנו נמצאים ולהמשיך הלאה. זה לא קל השלב הזה שצוברים את הכל. הענין הוא שזה חלק מהענין שנותן גם את הדחיפה הגדולה לעשות עם זה משהו. כח הרצון הוא כבר גדול מאוד ולא איזה טיפות. מדובר על מסה. זו נקודה אחת. יש עוד צד שנוגע גם למקום הזה שעצם זה שיש לך את הרצון מעיד על משהו בתוכך. את רוצה להתקדם ואת מכירה בזה, דבר שאומר שאת לא עומדת במקום כי הרצון משפיע על האדם, לפעמים רק לוקח זמן שזה יצא החוצה אך הוא כשהוא שם הוא משפיע, שכן הרצון זה חלק עמוד מאוד באדם וזה מה שמניע אותו. ומפה בעצם אפשר להתחיל להתגלגל לעצה הפרקטית עצמה, אחרי שלומדים להכיל את זה בסובלנות. הדבר שאיתו אפשר להתחיל זה סוג של מיפוי של מי את. לנסות להבין במה את לא מתקדם שגורם לך להרגיש עמידה במקום. כך, תכירי בתכונות ובכישרונות שהקב"ה חנן אותך בהן. לאחר מכן, כשמצליחים לשים את האצבע על הדברים הללו אפשר באמת לחשוב מה עושים עם זה ומה הדרך הכי טובה בשבילך להתקדם עם מה שגילית על עצמך. בנוסף, חשוב להגיד שהרבה פעמים אנחנו מנסים להיתפס להרבה דברים שאנחנו לא מתקדמים בהם. במצבים כאלה קורה שאנחנו או מנסים לתקן הכל או שאנחנו מרגישים טיפה מיואשים בגלל שאנחנו מוצאים כל כך הרבה ולא מצליחים למצוא עם מה להתחיל. לכן, שווה לנסות להתחיל עם משהו אחד ובאמת לעמוד עליו ולנסות להתקדם בו כמה שאפשר. הרבה פעמים זו יוצר התקדמות בשאר הדברים גם כן. בתוך זה שווה לנסות לשים את האצבע ולעמוד על משהו שאת מרגישה שהוא יותר מהותי לך, כשברור שהכל מהותי. בדברים כאלה, כפי שאת מן הסתם בוודאי משערת, הרבה יותר קל להתייעץ גם עם אדם שקרוב אליך ושאת מרגישה בנוח להתייעץ איתם על הדבר הזה. צריך לזכור שזה לא משהו שהוא שונה ולא קורה לאנשים אחרים. זו לא צרת רבים נחמת יחיד אלא מצב אמיתי ובמובן מסוים גם טבעי. אם תרצי שנפרט יותר, עוד עצות בנושא זו או אם יש שאלות בנושאים אחרים, בשמחה רבה. ישר כח גדול והרבה הצלחה! ושוב פעם, מחילה שקצת התעכבנו, נתנאל netanelweil gmail.com
שאלה: כשרות: לרב הרבה זמן אני תוהה לגבי המצב הבא : אם בטעות הכנסתי מאכל לפי ללא ברכה, מה עלי לעשות?
תשובה: על פי ההלכה יש לחלק בין שלושה מצבים כפי המבואר בשולחן ערוך או"ח סימן קעב : א. במידה ומדובר במשקה, אין אפשרות לברך לאחר השתיה מאחר שאין לברכה על מה לחול (אמנם דעת הרמ"א שניתן לברך גם לאחר השתיה) ב. אם המאכל הינו מאכל שאינו נמאס, יש להוציאו מהפה, ולחזור ולברך. ג. אך אם המאכל נמאס לאחר הכנסתו לפה, כגון דבר רך וכיוצא בזה, יש לסלקו לצד הפה, ולברך בעודו בפה.
שאלה: מנהגי אבלות: אבי נפטר לפני חודש ושבוע. עברתי לדירה שכורה כשבועיים לפני שנפטר (אני גרה לבד) הבנתי שלא ניתן לקנות רהיטים לשם הנאה כגון תמונות רציתי לשאול האם ניתן לשלם לאדם ובתמורה ייציר לי ציור על הקיר אורלי
תשובה: לשואלת: אין שום איסור לקנות בשנת אבל דברים חדשים אלא בגדים בלבד. הרב אריה שטרן ראש מכון הלכה ברורה
שאלה: סרטים לא צנועים: הרב, בזמן האחרון יש לי בעיה שאני נסחף מסרטון לסרטון פחות צנוע ופחות עד שזה מגיע לסרטים לא צנועים ואני אומר (אם בן אדם חושק בשמהו הוא תמיד ימצא אותו) אז זה לא משנה איזה אינטרנט. מחשבות שקופצות לי בראש על עירום באופן בילתי צפוי, זה נכון שבגילי המון ילדים נסחפים לזה. איך מכפרים על זה?!! ואיך אני לאר יסחף לזה שוב זה לא פעם ראשונה! בבקשה עזרה משהו שיגרום לי להבין את חשיבות העברה למה זה גורם. ואיך אני יכול למחול על זה ושזה לא יחזור שנית בבקשה!!
תשובה: הרבה פעמים הדרך הנכונה איננה רק "סור מרע" אלא הרבה "עשה טוב". אתה מבקש עצות כדי להסתלק מהקלקול ואני מציע לך למלא את זמנך בדברים מועילים. תעשה דברים מעניינים ושמחים, כך לא תהיה פנוי - לא בזמן ולא בלב הריק לדברים המקולקלים. תעשה פעילות ספורטיבית: כדורגל - כדור סל וכד  -תעבוד - תתנדב - תעזור בבית - תטייל - תפעל בתחביבים שונים - תבקר חברים מעניינים - תלמד דברים חדשים - תשתתף בתנועת נוער. תמלא את הזמן ואת הראש בעשיה שתהיה מעניינת ומשמחת, כך תמצא את עצמך בעולם אחר עם הרבה פחות הזדמנויות ופחות רצון לדברים המקולקלים. בהצלחה!
שאלה: נדר: לפני כמה ימים נדרתי נדר ביני ובין עצמי בקול חלוש מאוד (ואם אינני טועה אף רק במנוד שפתיים) כי לא אשתה אלכוהול עד סוף החודש אך שכחתי כי חברי הטוב ביותר מתחתן לקראת סוף החודש וארצה לשתות בחתונתו, האם הנדר קיים לי? האם אצטרך התרת נדרים?
תשובה: לך. "מוצא שפתיך תשמור ועשית כאשר נדרת. בפיך". כך כתוב בתורה. מה יקרה אם לא תשתה אלכוהול בחתונה של חברך? תגיד לו מראש שנדרת שלא לשתות אלכוהול, ואם הוא באמת באמת חבר שלך, לא יהיה אכפת לו בכלל, שאתה "מרים" איתו כוס מיץ תפוזים או קולה דיאט "לחיים". תכל ס, מה זה משנה אם אומרים "לחיים" על כוס ויסקי או כוס מיץ תפוז? האהבה ביניכם היא אותה אהבה, והשמחה היא אותה שמחה.
שאלה: זמן המתנה בין בשר לחלב: רציתי לדעת. כשאני מבשלת למשל בשר על הגז, ולאחר זמן בישול מסוים אני טועמת רק את הרוטב בשביל לדעת מה הטכם, האם גם למרות שאני לא אוכלת את הבשר אני אמורה להמתין 6 שעות כאילו אכלתי בשר ממש? או שמותר להקל בזה? מראש :)
תשובה: וברכת ד  אם תפלטי את המרק אין בעיה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הליכה לבית הכנסת: לכבוד הרב! אנו רוצים לחבב את בית הכנסת ואת התפילה על בננו בן ה-9.5. היום המצב הוא, שהילד מתפלל רק כי דורשים ממנו. השאלה היא, האם כדאי לקחת אותו בשבת לבית הכנסת, בו מתאספים ילדים בני גילו, גם אם רוב הזמן הם ישחקו כדורגל בחצר, ויכנסו רק לתפילות מסוימות (ק"ש ועמידה), ע"מ לחבב עליו את ביה"כ? או שמה הדבר יגרום לו לאסוציאציה לא נכונה, שבית כנסת זה לשחק כדורגל עם החברי ה? ומה באופן כללי אפשר לעשות, כדי לחבר ילד לתפילות, כדי שלא יתפלל רק כי דורשים ממנו? בכבוד רב, איליה
תשובה: אחד המאמרים היפים של הרב נריה זצ"ל היה שקין נאלץ להכות את כל אברי גופו של הבל בשל העובדה שהוא לא ידע מהיכן הנשמה יוצאת - אנו לא יודעים מהיכן הנשמה נכנסת. נתיבים רבים לאיהוב בית הכנסת על הילדים, וקשה אפוא לקבוע נתיב אחד המתאים לכולם, ושהוא הוא המסלול המקשר את הילדים לבית הכנסת. על כן, אין ביכולתי לומר דבר מה ברור ומוחלט בנושא זה. האינטואיציה שלי אומרת כי כשם שהרמב"ם פסק שמקרבים ילד לתלמוד תורה על ידי ממתקים וכדו, אפשר לעשות את הקירוב לבית הכנסת על ידי העובדה שהוא יבוא לשם לדבר מה אהוב על ידו - ולו גם כדורגל - גם אם יש הבדל בין דברי הרמב"ם (שהלוא בסופו של דבר לומדים תורה) ובין המצב הזה. אט אט ייכנס למעט התפילות, וכדו.
שאלה: תספורת גיל 3: בני נולד בתאריך כ"ג כסלו תשע"א. השנה הוא יהיה בן 3 בע"ה ואני מעוניינת לגזור שערו. אין באפשרותי לעשות זאת בתאריך הנ"ל. מה ניתן לעשות במקרה כזה?
תשובה: לשואלת: אין כל הקפדה הלכתית בקיום המנהג של תספורת בגיל 3. הרב אריה שטרן ראש מכון הלכה ברורה
שאלה: לקחת: כבוד צבי, השם שלי הוא שם בדוי כי אני מפחד שמישהו יראה את השאלה שאני אכתוב ואיכשהו יזהה אותי. אני רוצה לשאול אותך שאלה שתענה לי גם מבחינת הלכה וגם מהבחינה של מה שאתה חושב שנכון. בזמן האחרון אני לוקח כסף מאמא שלי. אני לוקח לה שטרות של 50,20,100 והיום לקחתי לה שטרות של 200 לצערי. לא נעים לי לבקש ממנה כסף כי אני יודע שהיא תגיד לי שהיא לא תיתן לי הרבה אלא 10 20 ש"ח. אני ממש אוהב לקנות דברים ולא להכין בבית ויש לי הרבה דברים שאני מבזבז יותר מדי כסף. אני גם ממלא ווינר(הימורי ספורט) ואני לפעמים מפסיד ולפעמים מנצח אבל פה אני יכול לא להמר הרבה זמן וזה לא ישפיע עליי. אני לא רוצה לגנוב מאמא שלי כסף ואני עושה את זה כל פעם מחדש. אני לא רוצה להגיד לה את האמת כי היא תתאכזב ממני ממש. אני רוצה שתייעץ לי מה לעשות בשביל להפסיק לקחת ממנה כסף,להחזיר לה את הכסף שלקחתי ממנה אי פעם בלי רשות(350-400 ש"ח בערך) ולהפסיק לבזבז כסף ומבחינת ההלכה אני בזמן האחרון מתרחק מהתורה אני רוצה שתייעץ לי איך לחזור בחזרה למסלול התורני ואיך לכפר על הגניבות שלי.
תשובה: יפה שאתה רוצה לעשות תשובה. לא כתבת את גילך.אנסה לענות בקווים כלליים. שורש הרע הוא זה שאינך עושה משהו חיובי ומועיל בזמנך הפנוי. הבטלה מביאה לידי שעמום ומכאן להימורים ובזבוזים. דבר ראשון עליך למצוא לעצמך עיסוק מועיל ויצרני, שימלא את זמנך באופן כזה שלא יהיה לך זמן לעשות שטויות. אחרי שתשתלב בעבודה כזו, אז תתחיל להחזיר את הכסף. אם לא נעים לך לספר לאימא שלך אז תחזיר באותה דרך שלקחת תחזיר לארנק שלה כל פעם שטר אחר.
שאלה: דתיה??:, היה לי ויכוח שקצת הסעיר אותי. אני מאוד משתדלת להתקרב לדת. גדלתי בבית מסורתי(עושה קידוש עם טלויזיה לא מדליקים אש אך נוסעים בשבת. שומרים בשר חלב 3.5 שעות במקום 6 וכו.) כיום משפחתי חזרה בתשובה ב"ה אחי הגדול לומד בישיבה הוריי התחזקו מאוד. ולי ברוך ה יש בית משלי ואני נשואה 1. בביתי הפרטי לא שומרים שבת. אך לעומת זאת יש הפרדה בשר חלב אוכל כשר שמירת בשר חלב 6 שעות. אני שומרת נידה, לא מתלבשת חשוף כמו פעם,מדליקה נרות, משתדלת לקרוא תהילים (לא תמיד מצליחה) מתפללת בירכות השחר בכל בוקר בעלי מניח תפילין, כל הכלים שלי בבית נטבלו במקווה לפני הכנסתם לבית.יש לי פלטה ומייחם בכל שבת אני לא מחממת אף דבר בבית לא תנור,לא מכונת כביסה,לא קומקןם,לא מגהץ והכי חשוב מאמינה אמונה שלמה בהקה"ב. אני כן מדליקה אור כן נוסעת בשבת. ואני חייבת לציין שאני משתדלת לא לסוע בשבת אני נוסעת רק במידה וזה עלול להביא אותי ואת בעלי לידי ויכוח. מאחר והכרנו לא דתיים והוא קצת מתנדגד לזה. זו הסיבה שניפגעתי כשאמרו לי שאני לא דתיה. אשמח לקבל את דעתך בעיניין בשורות טובות ושבת
תשובה: ראשית יישר כוח על דברייך, ניכרים הדברים היוצאים מהלב! צריך לדעת שפעמים רבות אנו נוטים להגדיר דברים רק על פי חשבונות יבשים של כמות, אבל האמת היא שאדם "דתי" או "לא דתי" אינו נקרא רק על פי מעשיו. הדבר החשוב ואולי גם העיקרי: היכן נמצא הרצון? ובמקום שבו נמצא הרצון, שם באמת נמצא האדם, לטוב ולמוטב. מתוך דברייך בולט שיש רצון טוב לעלות בקודש, וזו הנקודה החשובה. ציינת בשאלתך שאת נמנעת מקיום מצוות מסוימות כדי לשמור על בית, אכן זוהי מציאות מורכבת וכל מקרה צריך לדון לגופו, לכן עצתי ליצור קשר עם דמות רבנית אשר תלווה אותכם בדילמות אלו באופן אישי ותוכל לתת לכם מענה מתאים. בהצלחה!
שאלה: חלב: יש ענין להחמיר לאכול מוצרי חלב של בד ץ בלבד או שגם שאר ההכשרים מהודרים באותו רמה למשל אגודת ישראל של טרה או רובין של יטבתה וכדומה מהכשרים חרדים גמורים? בקיצור האם באמת יש משהו מיוחד בחלב של בד ץ העדה החרדית.
תשובה: מוצרי חלב ברמת כשרות מהדרין הם טובים לכל צורך מהדרין, ואין סיבה לאכול דווקא בד"ץ העידה החרדית. אולם ישנם אנשים שאוכלים תמיד רק הכשר העדה החרדית בגלל האמינות והנסיון שלהם. ויתכן שיש סיבות אחרות שאינן קשורות דווקא לכשרות.
שאלה: קרי: 1.אם ראיתי מראה אסור ויוצא לי קרי, זה באשמתי? 2.אם הקרי יוצא מס ימים אחרי שראיתי מראה אסור, זה גם באשמתי? 3.האם קרי כתוצאה מהרהורים זה חטא באותו גודל כמו הוצאת ש? 4.למה ד עשה את הגוף ככה שיצא לו קרי?
תשובה: לשואל לפעמים קרי יוצא לאדם מעצמו או בגלל סיבות פיזיות. אבל בד"כ קרי יוצא לאדם בעקבות חלומות שונים. החלומות באים לאדם מתוך עולמן הפנימי. מה שמעסיק את מחשבתו, על זה הוא חולם בלילה. זה נתון בשליטה שלנו. כלומר ביכולתו של האדם להעסיק את מחשבתו בחיוב, בבנין, ביצירה, במקום להעסיק את מחשבתו בעניינים לא צנועים. כלומר הקרי אמנם יצא לו בעל כורחו, בלי שהוא התכוון, אבל הבנייה הרוחנית, העיסוק המחשבתי במשך היום, זה כן בשליטתו של האדם ובאחריותו. את זה האדם יכול ןצריך לתקן. אפי קיציס
שאלה: ברור בענייני צדקה ועוד: אני מקפידה להפריש בכל חודש כסף לצדקה. אני אשת טיפול בפנימייה לנוער במצוקה ומכירה בשל כך משפחות רבות במצב כלכלי קשה. הבעיה היא שרוב החניכים בפנימייה הם עולים או בנים להורים עולים ורובם אינם יהודים ע"פ ההלכה. האם אני רשאית לתת להם את כספי הצדקה השלי, או שמא עלי להעדיף ולחפש משפחה יהודית שזקוקה לכסף (אני כמובן יכולה למצוא כזו). לדוגמא, אמש חניך סיפר לי שאין לו מיטה בבית והוא ישן על מזרון ברצפה. חניך זה אינו יהודי. האם לנסות לארגן לו מיטה או להעדיף לתת את הכסף למשפחה יהודית נזקקת. הצרכים של החניכים האלו יותר בולטים לי כי אני רואה אותם בחיי היום יום. שאלה נוספת- יש לי אפשרות להשתתף במסגרת העבודה בפנימייה בקורס ל"בריאות מינית" קורס חילוני מאוד המתייחס להדרכה מינית לפי הגישה המערבית המקובלת. מסיימי הקורס מעבירים קבוצת הדרכה בפנימייה. כשטענתי שאני דתייה, אמרו לי שהחניכים לא דתיים והם זקוקים להדרכה (רובם לא יהודים). האם לותר על השתתפות בקורס (זה לא יפגע בי) או להשתתף בקורס ולקחת משם את מה שמתאים לי? איך אני יכולה להעביר קבוצה בנושא מיניות שלא לפי דעת ההלכה המוחלטת? בקורס מתייחסים גם לנושאים כמו - הומוסקסואליות, ניצול מיני, קשר חברי בין בני נוער. אשמח לתשובתך וסליחה על האורך.
תשובה: נפסק בהלכה שמפרנסים את הנכרים משום דרכי : שולחן ערוך יורה דעה סימן קנא סעיף יב: מותר לפרנס ענייהם ולבקר חוליהם ולקבור מתיהם ולהספידן ולנחם אבליהם, משום דרכי סעיף יג: אין ממחין ביד עניי עובדי כוכבים מליטול לקט שכחה ופאה. עם זאת עליך להביא בחשבון ש- עניי עירך קודמים. לכן חלק מסכומי הצדקה ינתנו לנכרים אבל חלק גדול יותר ליהודים. כאשר מדובר בעולים שרובם הגדול עתיד להתגייר ולמצוא עצמו בתוך עם ישראל יש יותר ענין לסייע להם כדי להעצים את ההערכה שלהם לעם ישראל ולתורתו. דווקא העובדה שהחניכים אינם יהודים, מקילה מאוד את האפשרות שלך להדריך אותם, שהרי גוי לא חייב בשמירת ההלכה. עם זאת יש דברים שנוגדים ערכי תורה ובהם צריך להזהר. לדוגמא אין לומר, גם לא לגוי, שהתנהגות של הומו היא נכונה וראויה - מפני שהתורה שוללת זאת. את צריכה להסביר למנהלים שלך שאם תדריכי קבוצה, ההדרכה תהיה בערכי התורה. אמנם מבחינה מעשית גויים וגויות לא מחויבים בכל הנדרש מישראל, כך שההדרכה המעשית יכולה להיות בהתייחסות למציאות הקיימת של חופש מיני אצל בני הנוער.
שאלה: שתי טליתות לפני החתונה: לך, שמי ענבל, לפני כמה ימים היתי בהפרשת חלה שם הרבנית ציינה שמי שרוצה להתחתן אז שתקנה טלית, הלכתי יום למחרת והיה סגור, אז הלכתי על הפתרון המושלם התקשרתי לאבא שלי שיקנה - והוא אמר שהוא יכל להתפנות לקנות רק ביום שישי הייתי באיזור קניתי אחת ואח"כ שדיברתי איתו הוא אמר שהוא קנה אחת ובירך - כמובן שלא העלבתי אותו ואמרתי לו שגם אני קניתי השאלה אם עכשיו כשיש שתים ליום חתונתי, זה לא מהווה בעיה? מה אתה מציע לי לעשות? עם שניהם?
תשובה: בעזרת ה  כשחתנך המיועד ימצא אותך בקרוב תוכלי לתת לו במתנה טלית אחת לימי החול וטלית שנייה לכבוד שבת!
שאלה: כיור אחד: אצלנו בבית יש כיור אחד ויש בו כלים בשריים וחלביים, אפשר לקבל את קצת מידע ואת ההלכות, איך צריך להתנהג? ועוד שאלה, שמעתי שאם אני רוחץ כלים במים פושרים ויש כלי בשר וכלי חלב, אז הכלי בשר נהיה גם חלבי, והכלי חלב נהיה גם בשרי? ואם יש סכין מזלג שמשתמשים בו בקרים אפשר להשתמש גם לבשר וגם לחלב?
תשובה: א. כיור אחד 1. להכשיר את הכיור. לנקות היטב, ולשפוך מים מקומקום רותח על הדפנות, על הקרקעית ועל פתח יציאת המים. 2. להכין משטח פלסטיק מתאים לקרקעית. 3. הכיור עצמו יהיה חלבי. המשטח - בשרי. 4. כלים חלביים להניח בבכיור. כלים בשריים, רק על גבי המשטח. 5.סעיף מס 3-4: אפשר להפך(בשרי בכיור וחלבי על הרשת) הכל לפי נוחיותכם 6.להשתדל לא לשטוף כלים במים שמעל חום של יד סולדת בוף, ואם כן שוטפים במים מאד חמים אז שתמצא כמות מכובדת של סבון במים. ב.האם הכלים נטרפו כאשר נשטפו יחד במים קרים? טעם עובר מכלי לכלי רק בחום של יד סולדת בו או כאשר הכלי נמצא בתוך האוכל ההפוך ממנו למשך 24 שעות. ג. סכין לבשרי ולחלבי במספר מקומות בשולחן ערוך יורה דעה ישנה התיחסות לדיני סכין לחיתוך. בסימן פ"ט כתוב : אסור לחתוך גבינה אפילו צוננת בסכין שרגילים לחתוך בשר ולא עוד אלא אפילו הפת שאוכלים עם הגבינה אסור לחתוך בסכין שחותכים בה בשר.(וכן להפך נמי אסור). אבל כבר נהגו כל ישראל להיות להם שני סכינים ולרשום אחד מהם שיהא לו היכר. ובסימן צ"ו א-ה: צנון או סלקא שחתכם בסכין של בשר בן יומו או שאינו מקונח אסור לאוכלם בחלב עד שייטול ממקום החתך כדי נטילת מקום שהוא כעובי אצבע או שיטעמהו ולא יהא בו טעם בשר שאז מותר בהדחה? ויש אומרים שהוא הדין לאינו בן יומו והוא מקונח. ואם חתך בו שומין או בצלים וכרישן וכיוצא בהם מדברים החריפים ופירות חמוצים ודגים מלוחים דינם שוה לחתוך בו צנון. תבלין שנדוכו ממדוכה של בשר בן יומו אסור לאוכלם בחלב ( ויש אומרים אפילו אינו בן יומו ) חתך קשואים בסכין של בשר מותר לאוכלם בחלב בגרידה בלבד שיגרור מקום החתך. יוצא מכל זה הלכה למעשה: א- צריך ליעד סכינים חלבי, בשרי ורצוי מאוד גם לפרווה. ב- יש ליעד סכין לחתוך לחם. ג- אין לחתוך בסכין בשרי גבינה ולהפך.
שאלה: עוף צפת: קניתי בטעות עוף טרי כשר למהדרין בהשגחת הרבנות צפת. האם להשתמש? מראש.
תשובה: לא היינו שם בשנים האחרונות אבל כשהיינו שם לפני כשנתיים המצב היה בהחלט עוף ברמת מהדרין, ומברור שעשינו יוצא שרב המשחטה לא התחלף ולכן מן הסתם גם מצב הכשרות נשאר כמו שהיה לפניכן.
שאלה: שרשרת עם מגן דוד: אני בן 14 ואני רוצה לדעת אם יש איסור לשים שרשרת עם מגן דוד שמעתי הרבה דעות בנושא ואני לא יודע ממש את ההלכה אני מעוניין לשים את השרשרת רק באירועים ולא ביום יום
תשובה: וברכת ד  אפשר לשים. שבוע טוב יהודה הלוי עמיחי מכון התורה והארץ כפר דרום אשקלון
שאלה: שבועה: עוזיאל אליהו, לא מזמן נשבעתי באיזה דבר ללא שם ה,ככה זה היה: אני נשבע(תוכן השבועה והזמן לשבועה)זהו. האם השבועה הזו נחשבת שבועה או שהיא בטלה? מראש
תשובה: אני מעתיק לך את לשון השולחן ערוך (יו"ד סימן רל"ז) בנושא: "האומר: אני נשבע שאעשה דבר פלוני או שלא אעשנו - הרי זה שבועה, אע"פ שלא הזכיר לא שם ולא כינוי". לכן זה נחשב שבועה, וחובה לקיימה. וצריך להיזהר מאוד שלא להישבע.